钦定古今图书集成/明伦汇编/氏族典/第061卷 > 《廖用贤尚友录》 > 余濂
## 钦定古今图书集成/明伦汇编/氏族典/第061卷 > 《廖用贤尚友录》 > 余濂

按《明外史王献臣传》：“张天祥，辽东都指挥佥事斌孙
也。斌以罪废，天祥入粟得祖官。有泰宁卫部十馀骑，
射伤海西贡使，斌使天祥出毛喇关，掩杀他卫三十
八人，指为射贡使者。巡抚余濂勘之，尽得其实，斌等
皆论死。天祥叔父洪屡讼冤，帝密令东厂廉其事，还
奏，所勘皆诬，谪濂云南布政司照磨。濂字宗周，都昌”
人。弘治六年进士。授行人。擢御史，多所纠劾。武宗时，
终云南副使。